Lt.genl. Sebastian Ndeitunga, hoof van Nampol, het gister aan Republikein bevestig die man, met 'n Suid-Afrikaanse paspoort in sy besit en vermoedelik van Russiese afkoms, is gisteroggend deur die polisie ondervra, maar die ondersoek is nog in 'n vroeë stadium.
"Die hofsaak is nog aan die gang, dus kan sy naam nie bekend gemaak word nie. Sy Russiese nasionalieit word ook bevraagteken, omdat hy in besit van 'n Suid-Afrikaanse paspoort is," het Shikwambi teen druktyd gesê.
"Hy kon glo nie sy geelkoorskaart - 'n vereiste vir Angola - aan Air Namibia wys nie en hy moes van die vliegtuig afklim nadat hy glo 'n bohaai opgeskop het. Daarna het hy per pad na Angola gereis," sê Shikwambi.